钦定古今图书集成/明伦汇编/氏族典/第118卷 > 陈安
## 钦定古今图书集成/明伦汇编/氏族典/第118卷 > 陈安

按《晋书刘曜载记》：刘曜围陈安于陇城，安败走陕中。
曜使将军平先追之，于陕中格战，安左手奋七尺大
刀，右手执丈八蛇矛，近则刀矛俱发，远则双带鞬服，
左右驰射。平先亦壮健绝人，与安搏战，三交，夺其矛，
遂斩于涧曲。时人为《陇上》之歌曰：“陇上壮士有陈安，
躯干虽小腹中宽，爱养将士同心肝。”